****

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΘΕΣΣΑΛΟΝΙΚΗΣ Περαία 22-03-2021**

**ΔΗΜΟΣ ΘΕΡΜΑΪΚΟΥ**

**ΓΡΑΦΕΙΟ ΔΗΜΑΡΧΟΥ**

**Ταχ. Δ/νση** : Μεγάλου Αλεξάνδρου 2

**Τ.Κ. :** 57019

**Τηλέφωνο** : 2392330003

**Fax:** 2392024866

**Email:**stergiadou@thermaikos.gr.

**ΘΕΜΑ: «Εορτασμός της Εθνικής Επετείου της 25ης Μαρτίου 1821»**

Σας ενημερώνουμε ότι, λόγω της έξαρσης του Κορωνοϊού COVID-19 KAI βάσει του Αρ. Πρωτ.: 20666/18-03-2021 εγγράφου του Υπουργείου Εσωτερικών **ΔΕΝ** θα πραγματοποιηθούν οι μαθητικές παρελάσεις για τον εορτασμό της Επετείου της **25ης Μαρτίου 1821.**

Επιπροσθέτως, λόγω των έκτακτων μέτρων που έχουν ληφθεί για την αντιμετώπιση του κινδύνου διασποράς του ιού, οι φετινές εκδηλώσεις οι οποίες θα πραγματοποιηθούν ανήμερα της 25ης Μαρτίου, ημέρα Πέμπτη, περιλαμβάνουν τέλεση δοξολογιών, οι οποίες θα γίνουν σύμφωνα με τις ισχύουσες υγειονομικές διατάξεις, και καταθέσεις στεφάνων, οι οποίες θα πραγματοποιηθούν με περιορισμένο αριθμό ατόμων για λόγους δημόσιας υγεία και υπό την αυστηρή τήρηση των υγειονομικών διατάξεων. Συγκεκριμένα στην έδρα του Δήμου Θερμαϊκού ο Δήμαρχος και στις Κοινότητες οι Πρόεδροι.

**Σε ό,τι αφορά στους μαθητές, επισημαίνεται πως τόσο στις Δοξολογίες όσο και στις καταθέσεις στεφάνων, θα παραστούν ΜΟΝΟ στην έδρα του Δήμου και μόνο ένας σημαιοφόρος από τα Λύκεια, ένας από τα Γυμνάσια και ένας από τα Δημοτικά του Δήμου Θερμαϊκού.**

Σύμφωνα με την Αρ. Πρωτ.: 165120 (215)/2021 +165220 (216)/2021 του Αυτοτελούς Γραφείου και Δημοσίων-Διεθνών Σχέσεων της Περιφέρειας Κεντρικής Μακεδονίας ορίζεται:

α. Γενικός Σημαιοστολισμός σε όλη την Επικράτεια από την όγδοη πρωινή ώρα (8:00 ́) της 25ης Μαρτίου 2021 μέχρι τη δύση του ηλίου της 25ης Μαρτίου 2021.

β. Φωταγώγηση όλων των καταστημάτων του Δημοσίου, των Ο.Τ.Α., καθώς και των καταστημάτων των Ν.Π.Δ.Δ. και των Τραπεζών κατά τις βραδινές ώρες της 24ης και 25ης Μαρτίου 2021.